Den første Hammerfest kirke ble oppført i årene 1620-23, og sognepresten Christer Nilssøn flyttet til Hammerfest i 1621. I 1763 ble Kvalsund annekssogn opprettet med eget kapell for å betjene fastlandsdelen av prestegjeldet. Ved kgl.res. av 9. april 1813 ble Måsøy prestegjeld lagt som annekssogn under Hammerfest, men ble allerede ved kgl.res. av 4. desember 1856 og 15. august 1857 atter eget sognekall.